recursal/SuperWikiNEXT-32B huggingface dataset:
**Лаура Липман** (родена на 31 јануари 1959) е американска писателка на детективски романи.

Животопис
---------

Лаура Липман живее во Балтимор каде во текот на 12 години работела како новинарка во весникот „Балтимор сан", а исто така пишувала текстови и за „Њујорк тајмс" и „Вашингтон пост".

Творештво
---------

Липман е најпозната како автор на серијата книги за приватната детективка Тес Монаган, чие дејство се одвиваат во Балтимор. Исто така, таа има објавено и два романа во кои не се појавува Монаган: „Секое тајно нешто" (Every secret thing) и „На трет степен" (To the power of three). За своите дела, таа ги освоила речиси сите поважни американски награди, кои се доделуваат за најдобри криминалистички раскази. Нејзиниот расказ „Диета со чист кокаин (или, како да ослабите и да го промените својот живот само за еден викенд)" е објавен на македонски јазик во 2010 година, во збирката „Кокаински хроники", во издание на „Темплум".

Наводи
------

1. ↑  Гери Филипс и Џери Tервалон (уредници), *Кокаински хроники*, Темплум, Скопје, 2010, стр. 22.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 85629402
* LCCN: n00036081
* ISNI: 0000 0001 1462 2554
* GND: 124057039
* SUDOC: 050266578
* BNF: cb13522118p (податоци)
* BIBSYS: 1037482
* NLA: 35227658
* NDL: 00728186
* NKC: xx0051367
* BNE: XX1798383
* CiNii: DA02605454

 |

 |
**Лауха-Шварцајхе** била *заедница на општини* во округот Залекрајс, во Саксонија-Анхалт, Германија. Се наоѓала југозападно од Хале (Зале). Седиштето на *заедницата на општини* било во Шафштет. Била распуштена во јануари 2008 и нејзините општини-членки биле припоени кон Бад Лаухштет.

*Заедницата на општини* Лауха-Шварцајхе се состоела од следниве општини:

* Делиц ам Берге
* Шафштет

|  |  |
| --- | --- |
| Stub icon | *Оваа статија за место во округот Зале е никулец. Можете да помогнете со тоа што ќе ја проширите.** п
* р
* у
 |

Координати: 51°23′N 11°47′E﻿ / ﻿51.383° СГШ; 11.783° ИГД﻿ / 51.383; 11.783
Плоштадот во Лахолм
**Лахолм** е град во Шведска во округот Халанд, административен центар на комуната Лахолм.

Население - 5835 жители. Градот е дом на музејот за цртање Лахолм.

Историјата на Лахолм како град датира од 13 век. Градот е основан на плодна земја и бил од стратешка важност. На денот на Петровден (29 јуни) таму се одржувале саеми. Во 19 век, Лахолм првенствено бил град на занаетчии. Во моментов, трговијата и транспортните услуги играат значајна улога во нејзината економија.

Галерија
--------

* Црква во ЛахолмЦрква во Лахолм
* Фонтана „Девојка со птици на косата"Фонтана „Девојка со птици на косата"
* градски хотелградски хотел

Наводи
------

1. ↑  Nordic Council of Ministers, Nordic Council of Ministers; Statistiska centralbyrån, Statistiska centralbyrån (2013-12-11). „Age at retirement by educational background in Nordic countries". Наводот journal бара `|journal=` (help)
**Крсте Настев Матески** ( 1909
 во Брждани, Кичевско —  1943
 во Карбуница, Кичевско) — македонски партизан, борец за слобода на Македонија и учесник во НОВ.

Животопис
---------

Се занимавал со земјоделство. Определен за борба против окупаторот, во текот на 1943 година се приклучил во реонската чета во Бржданско. Учествувал во повеќе судири со балистите и загинал во една борба кај селото Карбуница во есента 1943 година.

Поврзано
--------

* Кичево и Кичевско во НОВ

Наводи
------

1. 1 2  Ристоски и други, Душан (1982). *Слободата беше нивниот идеал*. Кичево: Музеј - Западна Македонија во НОВ - Кичево. стр. 79.
**Крсте Чачански** (25 септември 1949 - 13 јуни 2003) е поет, раскажувач и романописец. Роден е во с. Драслајца, Струшко. Завршил Филолошки факултет во Скопје.

Во негова чест од 2011 до 2019 година Културниот центар „Бран" од Струга и Ревијата за книжевност „Бранувања" ја доделувале наградата „Крсте Чачански".

Книжевно творештво
------------------

* Бреговина (поезија, 1972)
* Писма (раскази, 1982)
* Бермудски триаголник (раскази, 1992)
* Лавиринт (поезија, 1992)
* Божјиот сон (роман, 1994)
* Азбукар (поезија за деца, 1995)
* Сенката на лилјакот (роман, 1997)
* Индиго и Квазар (раскази, 1999)
* Книга на небото (роман, 2000)

Награди
-------

Добитник е на наградите: „Мисла", „Рациново признание", „Стале Попов", „Гоцева повелба" и „Живко Чинго".

Наводи
------



1. ↑  Македонски писатели, Друштво на писатели на Македонија, Скопје, 2004, стр. 282.
Основното општинско училиште ‘’Ацо Шопов’’ е изградено во 1984 година и е од тврда градба. Со својата работа започнува на 17 септември 1984 година и тогаш имало 684 ученици во 20 паралелки. Основното општинско училиште „Ацо Шопов" е сместено на територијата на општина Бутел, во населба Радишани на ул. „Радишанска" 68а и ги опфаќа учениците од населбата и селото Радишани. Учебната 2018/2019 година, училиштето работи со вкупно 853 ученици, кои се распоредени во 31 паралелки, по три на ниво на одделение и по една четврта паралелка на ниво на прво, второ, трето и шесто одд. предводени од 41 наставници. Раководен орган на училиштето е директорот Лепосава Дохчева која е одговорна за законитоста во работењето и материјално-финансиското работење на училиштето. Училиштето го носи името на својот патрон Ацо Шопов.

Познати личности кои учеле во ова училиште
------------------------------------------

* Андријана Јаневска

Познати личности кои предавале во ова училиште
----------------------------------------------

Наводи
------

1. ↑  „Регистар на основни училишта". *data.gov.mk*. Посетено на 30.01.2021. Проверете ги датумските вредности во: `|access-date=` (help)
**Пајтон** — често користен програмски јазик за општа употреба, создаден од Гуидо ван Росум од Python software foundation во 1991. Претстаавува толкуван програмски јазик, дизајниран со филозофија и принципи кои се фокусирани на чист код и едноставна синтакса. Концизноста на јазикот дозволува концепти и алгоритми многу брзо да се претворат во код, и основата на јазикот дозволува проекти од мал и голем размер.

Пајтон е карактеризиран со динамички систем на типови, автоматски менаџмент на меморија и дозволува различни парадигми, како објектно-ориентирано програмирање, функционално програмирање, процедурално програмирање, и др. Има голема сеопфатна стандардна библиотека.

Интерпретери за Пајтон постојат за многу оперативни системи, што му овозможува на овој програмски јазик да работи на различни системи. CPython e референтната имплементација (стандардната имплементација од која потекнуваат и други променети варијанти), напишана во C и објавена како слободен софтвер. Оваа имплементација е одржувана од непрофитната организација Python Software Foundation.

Пример
------

Ова е изворен код напишан во Пајтон кој на стандардниот излез ќе испечати „Здраво, свету!":

```
print("Здраво, свету!")

```
Изразување на циклуси, рекурзивни програми и решавање на сложени дискретни проблеми е многу едноставно. Пример на изворен код кој ќе ги испише сите пермутации од втор ред на множеството {A, B,C}:

```
import itertools # стандардна библиотека за итерација

mnozestvo = {'A', 'B', 'C'}
permutacii = itertools.permutations(mnozestvo, 2)
print(list(permutacii))

```
Како резултат ќе се добие низа од торки: *[('A', 'C'), ('A', 'B'), ('C', 'A'), ('C', 'B'), ('B', 'A'), ('B', 'C')].*

Име
---

Името на овој програмски јазик потекнува од телевизиската серија Монти Пајтон, и честа појава е користење на имиња на ликови или цитати од серијата во примери и прирачници за програмирање со Пајтон. Исто така, официјалната документација на овој јазик содржи анегдоти од Монти Пајтон. 

Претставката *„py-"* често се користи во имиња на проекти кои се поврзани со овој програмски јазик. Примери се библиотеки и апликации како pygame (библиотека за правење игри), PyQt (Пајтон адаптер за Qt), PyGTK (Пајтон адаптер за GTK).

Надворешни врски
----------------

* Официјално мрежно место


1. ↑  „Node.js vs Python: Which backend technology to choose in 2021?". *Insights on Latest Technologies - Simform Blog* (англиски). 2021-02-19. Посетено на 2021-06-04.
2. ↑  „За проектот". *Python.org*. 6 јуни 2017.
3. ↑  „Python 3, лиценца".
**Операција „Безбедно пристаниште"** – операција за преместување на бегалци кој го извршил Маринскиот корпус на САД за да евакуира 15.570 до 21.000 од 200 000 унгарски бегалци во Соединетите Држави после Унгарската револуција од 1956 година. На 10 декември 1956 година Двајт Ајзенхауер наредил воспоставување на воздушен мост, како одговор на советското задушување на унгарскиот бунт. Тоа бил заеднички напор на Военото воздухопловство и Воената морнарица на САД, и разни комерцијални воздухоплови. На 1 јануари 1957 година биле релоцирани 9.700 бегалци во Соединетите Држави под команда на генерал-мајорот Џорџ Б. Дани. Дополнително на воздушниот транспорт, од 18 декември 1956 до 14 февруари 1957 година, силите на морнарицата транспортирале 8.944 бегалци од Бремерхафен во Германија до Њујорк во САД.
**Нера** е река во областа Банат, во Србија и Романија, а претставува лева притока на реката Дунав.
Нера е долга 124км. Има површина на слив од 1 240кm² и припаѓа на црноморскиот слив.

Реката Нера извира од планината Семеник во источниот романски Банат, во близина на градот Решица. Во првиот дел реката тече јужно, за да потоа го промени правецот кон југозапад правејќи котлина имзеѓу Банатските Планини и Семеник. Тука Нера ја прима главната притока Рудерија, а потоа го менува правецот кон северозапад до Најдаш.

Нера
Од Најдаш реката станува гранична река помеѓу Србија и РОманија. Така тече во наредните 27км до влевањето во Дунав кај Банатските Планини. Во овој дел од текот реката тече кон запад, поминувајќи низ Белоцркванската Котлина, кај местото Пољадија, но последните неколку километри се окренува кон југ. При влевањето реката е широка измеу 20 и 40 метри.
**Марко ја губи јунаштината** — македонска епска песна за Крале Марко.

Содржина
--------

Се собрале 70 кралеви, фалејќи се за своите јунаштва. Тогаш, младиот Крале Марко се пофалил дека е поголем јунак од нив и дека може да ја крене Земјата и да излезе на двобој со Господ. На тие зборови, кралевите го искарале, кажувајќи му дека неговиот татко Волкашин имал огромно богатство, а сепак, никогаш не се пофалил. Засрамениот Марко го јавнал коњот и си заминал, а земјата почнала да се тресе од неговата сила. Тоа го видел Господ и за да ја ослободи Земјата од таа грда сила, се престорил во старец, наполнил една мала торба со земја и седнал на една раскрсница.

Токму тука поминал Марко, а дедото го замолил да му ја поткрене торбата. Марко се обидел да ја крене торбата со копјето, но тоа му се скршило. Потоа, тој се наведнал, не слегувајќи од коњот, и се обидел да ја крене торбата, но не успеал, иако Шарец пропаднал в земја до колена. Марко се налутил и слегол од коњот, запнал со сета сила и малку успеал да ја поткрене торбата, но тогаш почувствувал дека нешто му се скинало во срцето, а самиот тој пропаднал до колена во карпата на која стоел.

Тогаш, Господ му кажал на Марко дека ја кренал Земјата, но притоа ја загубил силата, благословувајќи го и понатаму да биде голем јунак. Истовремено, тој му кажал дека од него ќе има поголеми јунаци, а тој ќе ги победува со итрина, наместо со јунаштво. Марко, зачуден и натажен, ронејќи солзи, полека се вратил во Прилеп, каде се оженил и продолжил да го води своето кралство, а оттогаш почнал да се бори со итрина.

Наводи
------

1. ↑  Ј*унак над јунаци - епски песни за Марка Крале*, Култура, Скопје, 1967, стр. 67-71.
**Марковата кула**, позната и како **Турска кула** - кула во градот Кавадарци. Кулата е наведена како културно наследство на Македонија.

Градба
------

Кулата е градена од камен и малтер. Нејзините ѕидови достигаат дебелина од еден метар. По својата форма, таа е четвртеста и достигнува височина од околу 20 метри. Кулата е на пет ката. Првиот и вториот кат се без прозорци, а на четвртиот и петтиот кат се по три прозорци со железни решетки. На јужниот ѕид од четвртиот кат поставен е отвор за одбрана, а на петтиот постои отвор што служел за одвод на нечиста вода. Единствената врата е на вториот кат и пристапот до неа бил направен со камени скали.

Согласно до 2018 година, поради негрижа, покривот и внатрешната дрвени скалила со текот на времето се оштетиле и денес веќе ги нема.

Историја
--------

Марковата кула во османлиско време
Историски е познато дека првите градски куќи во Кавадарци почнале да се градат околу Марковата кула, кон крајот на XVIII век. Постои поделено мислење околу изградбата и адаптирањето на кулата, но таа веројатно е подигната периодот на втората половина на 17 век до XVIII век.

Наводи
------

1. 1 2  „Оневозможен пристапот до Спомен кулата во Кавадарци, која е историско и културно наследство". novamakedonija.com.mk преку web.archive.org. 18 октомври 2018. Архивирано од изворникот на 2018-10-18. Посетено на 6 ноември 2020.CS1-одржување: бот: непознат статус на изворната URL (link)
2. ↑  „Јанчев: „Ќе ја заштитиме Mаркова кула во Кавадарци". rtk.mk преку web.archive.org. 18 октомври 2018. Архивирано од изворникот на 2020-08-04. Посетено на 6 ноември 2020.CS1-одржување: бот: непознат статус на изворната URL (link)
3. ↑  Споменици на културата на Македонија, Мисла, Скопје, 1980

|  |  |  |  |  |  |
| --- | --- | --- | --- | --- | --- |
| 

| * п
* р
* у
Културно наследство во Општина Кавадарци |
| --- |
|  |
|  | Моклишки манастир (Ваташа)  •  Спомен-куќа на Страшо Пинџур (Ваташа)  •  Споменик на дванаесетте ваташки младинци (Ваташа)  •  Црква „Успение на Пресвета Богородица" (Дабниште)  •  Црква „Св. Никола" (Драдња)  •  Црква „Св. Богородица" (Дреново)  •  Маркова кула (Кавадарци)  •  Куќа на ул. „Браќа Џунови" бр. 12 (Кавадарци)  •  Црква „Св. Ѓорѓи" (Полошко)  •  Археолошко наоѓалиште „Градот" (Ресава) |  |

 |
**Марко и три наречници** — македонска епска (јуначка) песна за Крале Марко.

Содржина
--------

Евросима родила машко дете, а третата вечер, таткото, кралот Волкашин, поканил бројни гости на повојница. Кога гостите заспале, на полноќ дошле три наречници при што две му посакале среќа на детето, додека третата му посакала да стане голем јунак и на татко му да му ги скрши коските. Волкашин се налутил, го ставил бебето во кошница и го фрлил во Вардар за да се удави и така да се спаси од пророштвото. Додека кошницата пловела по Вардар, некое младо овчарче го слушнало пискањето на Крале Марко, ја зело кошницата и ја однело дома, каде што неговите родители го гледале Крале Марко како свое дете. Кога Марко пораснал, го испратиле да ги пасе селските телиња, но чевтртиот ден, Крале Марко ги испотепал сите телиња. Неговиот очув, овчарот, се налутил и го избркал од дома, притоа кажувајќи му ја вистината дека тој не му е вистински татко и дека го нашле во Вардар, во кошница.

Крале Марко се засрамил и отишол на брегот на Вардар, каде во песокот си направил куќа. Во меѓувреме, Релја Шестокрило правел свадба на која за кум го назначил кралот Волкашин, постар девер му бил Груица, но немал помлад девер. Затоа, Груица патувал наоколу, барајќи некого за девер и така дошол до брегот на Вардар, каде го поканил Крале Марко да биде помлад девер. Релја Шестокрило го нагостил Крале Марко, го облекол во убава облека, го наоружал и потоа, деверите и сватовите отишле да ја земат невестата. Кога се враќале назад, сватовите поминале низ некоја шума во која живеел страшен ѕвер со три глави. Ѕверот ги нападнал сватовите и им ги зел даровите, а на деверите им рекол да ја остават невестата, ако сакаат да останат живи. Уплашени, постариот девер Груица и сватовите избегале, а Крале Марко останал да се бори при што успеал да го победи ѕверот. Потоа, тој ги зел даровите и ослободил три синџири робје кои некогаш ги заробил ѕверот.

За тоа време, во дворецот на Релја Шестокрило, сватовите викнале попови и ги оплакувале Крале Марко и невестата. Кога дошол Крале Марко, сватовите се израдувале и му направиле голема чест, а тој почнал на сите да им ги враќа даровите што им ги зел ѕверот, притоа удирајќи ги со боздоганот како казна дека ја оставиле невестата. Така, Крале Марко му удрил шест боздогани на деверот Груица, а на кумот Волкашин му удрил 15 боздогани, кршејќи му ги ребрата. Потоа, веселбата продолжила, а кралот Волкашин го прашал непознатиот јунак за неговото потекло. Кога Крале Марко му ја кажал вистината за себе, Волкашин се сетил дека тој е неговиот син и му раскажал сè што се случило. Крале Марко му се поклонил и му бакнал рака, а Волкашин го гушнал и го бакнал трипати во челото. Потоа, радосни, двајцата продолжиле да пијат и да јадат цели три месеци.

Наводи
------

1. ↑  *Јунак над јунаци - епски песни за Марка Крале*, Култура, Скопје, 1967, стр. 5-12.
2. ↑  Томе Саздов, *Грива тресе, бисер рони* (епска народна поезија). Скопје: Заштита, 1970, стр. 39-45.
Селото Мијада во префектурата Нагано, Јапонија.
**Мијада** (宮田村, Мијада-мура) ― село сместено во префектурата Нагано, Јапонија. Од 1 април 2019[update]
, селото има проценето населениe од 9,051 жител во 3,439 домаќинства, и има густина на населеност од 170 лица на км². Вкупната површина на селото е 54.50 квадратни км.

Географија
----------

Мијада се наоѓа во планините Кисо во средишната префектура Нагано, со планината Кисокома (2956 метри) во границите на селото. Низ селото тече реката Тенриу.

### Околни општини

* Префектура Нагано
	+ Комагане
	+ Во
	+ Агемацу
	+ Кисо

Демографија
-----------

Според податоците од јапонскиот попис, населението на Мијада се зголемило во текот на изминатите 50 години.

Население во минатото| Година | Нас. | ±% |
| --- | --- | --- |
| 1960 | 6.142 | —     |
| 1970 | 6.767 | +10.2% |
| 1980 | 7.582 | +12.0% |
| 1990 | 7.894 | +4.1% |
| 2000 | 8.692 | +10.1% |
| 2010 | 8.973 | +3.2% |

### Клима

Поради својата местоположба во планините Кисо, селото има клима која се одликува со свежи лета и многу студени зими (Кепенова класификација на климата). Просечната годишна температура во Мијада е 5,5 °C. Просечните годишни врнежи се 1974 година мм со септември како највлажен месец. Температурите се највисоки во просек во август, околу 18,1 °C, а најниска во јануари, околу -6,6 °C.

Историја
--------

Областа на денешна Мијада била дел од античката покраина Шинано и „Мијада" се појавува како име на место во периодот Хејан, во делото *Енгишики*. За време на периодот Едо таа била постојка на патот Шио но Мичи. Современото село е основано на 30 септември 1956 година со одвојување од градот Комагане.

Образование
-----------

Мијада има едно јавно основно училиште и едно јавно вишо основно училиште управувано од селската власт. Селото нема средно училиште.

Превоз
------

### Железница

* Централна јапонска железничка компанија - линија Лида
	+ Мијада

### Автопат

* Национална рута 153

Наводи
------

1. ↑  Службена страница на Мијада [{{{1}}} Архивирано] на {{{2}}}.(јапонски)
2. ↑  Miyada population statistics
3. ↑  Miyada climate data

Надворешни врски
----------------

* 

* Мијада на Ризницата ?
* Службена мрежна страница (на јапонски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 150123928
* LCCN: n82143978
* NDL: 00375638

 |

 |
**Мелбурн** - ирански филм од 2014 година, во режија на Нима Џавиди, кој е автор и на сценариото. Улогите ги толкуваат: Пајман Мади, Негар Џавахеријан и Мани Аџиџи. „Мелбурн" е први филм на Нима Џавиди, со кој победил на филмскиот фестивал во Каиро, а филмот бил успешно прикажан на многу фестивали.

Содржина
--------

Амир и Сара се млад пар што оди во Мелбурн за да продолжи со студиите. Сепак, само неколку часа пред да пристигне нивниот авион, тие се сосема случајно инволвирани во еден трагичен настан!

Наводи
------

1. ↑  Кинотека на Македонија, „Филмска програма - февруари 2017" (пристапено на 7.3.2017)
2. ↑  Кинотека на Македонија, „Филмска програма - февруари 2017" (пристапено на 7.3.2017)
За други значења на поимот, погл. Молец (појаснување).

**Молецот** е инсект сроден со пеперутката, од истиот биолошки ред на опнокрилци (*lepidoptera*). Разликите меѓу молците и пеперугите се во обликот и составот на антените, поврзувањето на крилата за телото, изгледот на куклата, боите на крилата, но најзначајни особини по кои ги разликуваме се: 

* Времето на активност - молците се главно активни ноќе, и
* Структурата на телото - молците имаат поздепасто и влакнесто тело и здебелени крилца.

Економски штети од молецот
--------------------------

Ларвите на домашниот молец *(Tineola bisselliella)* јадат волна.
Молците, односно нивните гасеници се големи земјоделски штетници во многу делови од светот. Гасениците на губарот (*Lymantria dispar*) предизвикуваат големи штети на шумите во северниот дел на САД.

Во Македонија најчести штетници од семејството молци се:

* Губарот (*Porthetria dispar l.*)
* Жолтомешката (*Euproctis chryscorrhoea l.*)
* Дабов свиткувач (*fam. Tortricidae*)
* Боров четник (*Thaumatopoea pityocampa Schiff.*)

Тие главно ги напаѓаат шумите, и зависно од климатските услови, можат да се рашират и на површини од десетици илјади хектари. ЈП Македонски шуми е задолжено за следење на штетниците и за дезинсекција.

Молците се обично поотпорни на пестицидите од комарците и мувите.

Иако се обвинети дека јадат облека, најголемиот дел од возрасните молци воопшто не јадат. Дури, некои видови немаат ни уста. Кога јадат, молците обично се хранат со нектар. Само ларвите од еден вид молци *(Tineola bisselliella)* јадат волна.

Молецот како домашно животно
----------------------------

Некои молци се одгледуваат, најпознати од овие се свилените буби (*Bombyx mori*). Тие се одгледуваат заради свилата од која ја формираат куклата (чаурата). Индустријата на свила произведува вкупно околу 130 милиони килограми сирова свила, вредна околу 250 милиони УСД годишно.

Постојат и други молци од кои се добива свилата, на пример неколку видови на *Saturniidae*, потоа *Antheraea pernyi* и јапонскиот свилен молец (*Antheraea yamamai*).

Природни непријатели
--------------------

Ноќните инсектојади често се хранат со молци: некои видови на лилјаци, бувови и птици. Исто така, и некои видови на гуштери, мачки, кучиња, глодачи па дури и мечки е забележано дека јадат молци. Ларвите на молците се исто така жрва на овие грабливци, како и на паразити од родот (*ichneumonidae*).

Молецот како тема во популарната култура
----------------------------------------

* „Кога мама беше молец" (*When Mama Was a Moth*) - песна на шкотската рок-група „Кокто Твинс" (*Cocteau Twins*) од 1983 година.

Наводи
------

1. ↑  „Министерство за земјоделство, шумарство и водостопанство: Информација за здравствената состојба на Шумите во РМ во 2006. година". Архивирано од изворникот на 2008-11-16. Посетено на 2008-09-08.
2. ↑  „Silk Worm Farming (англ.)". Архивирано од изворникот на 2008-06-19. Посетено на 2008-09-08.
3. ↑  Discogs, Cocteau Twins ‎– Head Over Heels (пристапено на 9.5.2020)
Зад непчените лаци се гледаат зголемени непчени крајници
**Непчен крајник** (латински: *tonsilla palatina*) — парен лимфоидно-епителен орган кој се наоѓа на страничниот ѕид на фарингеалното (голтничкото) стеснување во т.н. крајничка јама. Составен е од голем број лимфни јазолчиња кои се прекриени со епител. Најизразен е во периодот од четвртата до шеснаесеттата година од животот, а после тоа постепено атрофира. Има облик на бадем и многу променливи димензии, бидејќи крајниците често се зголемуваат при воспалителни процеси од различна етиологија. 

Надворешната страна на крајниците е покриена со фарингеалниот субмукозен слој и се потпира на страничниот ѕид на орофаринксот, односно на букал-фарингеалниот дел на мускулот на горниот констриктор на голтнкот. Внатрешната страна е свртена кон луменот на фаринксот и може да се види кога устата е широко отворена. Таа е нерамна, т.е. покриена со крајнички јамички.

Артериите на непчените крајници потекнуваат од асцендентните непчени, јазичните, асцендентните фарингеални и мали непчени артерии. Вените се влеваат во фарингеалните вени, птеригоидниот сплет и надворешната непчена вена. Гранките на јазично-фарингеалниот нерв, јазичниот нерв и малите непчлени нерви учествуваат во ревитализацијата на крајниците.

Оперативната постапка со која целосно се отстрануваат непчените крајници се нарекува тонзилектомија, додека нивното делумно отстранување се нарекува тонзилотомија.

Поврзано
--------

* Крајници
* Голтничен крајник
* Јазичен крајник
* Тубен крајник

Наводи
------

1. ↑  Славољуб В. Јовановић, Надежда А. Јеличић (2000). *Анатомија човека – глава и врат*. Београд: Савремена администрација. ISBN 978-86-387-0604-4.
2. ↑  Славољуб В. Јовановић, Нева Л. Лотрић (1987). *Дескриптивна и топографска анатомија човека*. Београд, Загреб: Научна књига.
**Крсто Хегедушиќ** (26 ноември 1901

, Петриња - 7 април 1975

, Загреб) — хрватски наивен сликар. Toj е еден од најзначајните хрватски сликари од дваесеттиот век припадник на светски познатата школа на наивците.

Животопис
---------

Во 1920 година учел на Привремената Висока школа за уметности и занаети (денешна Академија за ликовни уметности) во Загреб. Во овој период ја насликал првата „идола" за Подравина. 
Учел кај Владимир Бечиќ и графички курс кај Томислав Кризман. Неговото учење го збогатило неговото знаење, но не влијаело врз неговиот уметнички стил.

Пред Втора светска војната, престојувал во Париз, каде што се инспирира од сликарството на германскиот ренесансен сликар Питер Бројгел.

Во 1929 година ја основа легендарната група „Земја" заедно со сликарите: Табаковиќ, Постружник, Јунек.Првите дела на оваа група а особено на Хегедушиќ во принцип го отфрлаат концептот - уметност поради уметност. Нивното ликовно кредо ќе го забележи Мирослав Крлежа, пишувајчи предговори за каталозите од нивните изложби.

По војната, Хегегушиќ беше назначен за редовен професор на Академијата за ликовни уметности, а во 1950 година ја доби титулата сликарски мајстор и стана шеф на мастер работилница.

Од 1971 до 1973 година работел на големиот циклус на мурали во спомен-домот во Тјентиште. Сцените биле полни со трагични и тешки мотиви. Со ова докажал дека не е само сликар на идилични „рустични" подравски сцени туку и дека е автор којшто изразува бунт против злото.

Во неговата родна Петриња, од 1987 година, постои галерија наречена во ннегова чест.

Стил
----

Крсто Хегедушиќ изградил специфичен стил. Покрај што се потпирал на ренесансното сликарство, особено на жанр сцените, тој се надоврзува и на сликарството на „алтернативните" сликари како што бил Анри Русо - Цариникот.
Сликал со маслени бои на стакло - со што добивал сјај и интензитет на бојата. Неговата поетика е своевидно враќање кон природата и хармонија помеѓу човечкото опстојување со природата и во природата.
Тој е основачот, инспираторот и темелот на идната хрватска школа на наивното сликарство кое ќе доживее светска слава и кое ќе биде забележано во бројни публикации во светската литература за ликовната уметност.

*Казна*
*Битката кај Стубице*

Наводи
------

1. ↑  Krsto Hegedušić
2. ↑  Hegedušić, Krsto
3. ↑  clanak
4. ↑  presudno-je-utjecao
5. ↑  „stil". Архивирано од изворникот на 2018-12-14. Посетено на 2020-03-28.
Лапа
**Лапа** — специјалитет од ориз, вода и афионово семе (мак). Се смета за својствен на кочанскиот регион во Македонија.

Карактеристично за подготовка на лапата е што се користат скршени оризови зрна (*уфак*) што овозможува, по варењето, оризот воопшто да не се забележува, односно се добива еднолична смеса.

Пред да се стави семето од афион, истото се потпечува, па се толчи во соодветен сад (*дибек*) сè додека од него не почне да излегува масло. Потоа се разредува во студена вода, па се истура во зовриена вода во која има сол и масло. Така се вари околу половина час. Потоа се додава оризот и се доварува додека се добие еднолична смеса, на која по вкус може да и се додаде уште сол.

Всушност, лапата е еден вид збогатен пилав, и таа обично се јадела за време на верски празници кога се постело. Така, наместо млеко, за да се збогати ова јадење, се додавало семето од афион.

Поврзано
--------

* Сутлијаш
* Пилав

Наводи
------

1. ↑  Кочанскиот ориз на трпеза, Славица Ивановска - Љубинка Ајтовска, стр. 16, издавач: Одбор на манифестацијата „Кочански денови на оризот", јуни 2008
Западната долина на реката Матукитуки гледана од местото Каскадно Седло
**Национален парк Маунт Аспајринг** (англиски: *Mount Aspiring National Park*) — национален парк на Јужните Алпи, на Јужниот Остров,Нов Зеланд, северно од националниот парк Фјордленд, и помеѓу Отаго и јужен Вестленд.

Основан е во 1964 г. како 10-ти национален парк во земјата. Паркот зафаќа површина од 3.555 км2 при јужниот крај на Јужните Алпи, веднаш западно од езерото Ванака, и е мошне популарно место за планинарење, шетање и алпинизам. Паркот го носи името на локалната планина Аспајринг/Тититеја (3.033 м). Други поважни планини и врвови во паркот се Полукс (2.542 м) и Брустер (2.519 м).

На североисточниот агол од паркот се наоѓа Хастовиот Превој, една од трите важни патишта преку Јужните Алпи.

Паркот е дел од областа Те Вахипоунаму, прогласена за светско наследство на УНЕСКО.

Најпопуларни планинарски патеки се:

* кружната патека Гилеспи Пас
* Долината Матукитуки
* Рутбернската патека
* кружната патека Рис-Дарт

Овие планинарски патеки привлекуваат многубројни странски туристи, но и домашни посетители. Некои од нив се особено прочуени заради чудесните алпски и субалпски предели низ кои минуваат.

Надворешни врски
----------------

* Информации за националниот парк Маунт Аспајринг - Служба за заштита на природата на Нов Зеланд (англиски)

|  |  |
| --- | --- |
| Ризница | „Национален парк Маунт Аспајринг" на Ризницата ? |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Национални паркови во Нов Зеланд |
| --- |
|  |
| Северен Остров | 
* Егмонт
* ~~Те Уревера~~ \*
* Тонгариро
* Фангануи

 | Карта на националните паркови во Нов Зеланд |
|  |
| Јужен Остров | 
* Абел Тасман
* Аораки/Кукова Планина
* Артуров Превој
* Вестленд
* Кахуранги
* Маунт Аспајринг
* Нелсонски Езера
* Папароа
* Фјордленд

 |
|  |
| Стјуартов Остров | 
* Ракиура

 |
|  |
| \* укинат во 2014 г. |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 246625811
* GND: 4251404-6

 |

 |
Лапит и кентаур: метопа од Партенон.
**Лапити** (грчки јазик|Λαπίθες) во старогрчката митологија било племе кое во прво време се населило на север на Тесалија, а потоа се проширило кон југ до Пелопонез и на исток до Родос и Крит.

Потекло на поимот
-----------------

Името Лапити можеби потекнува од зборот lapicidae што значело „парче кремен".

Митологија
----------

Лапити се споменуваат како јунаци кои учествувале во кентауромахија, ловот на Калидонскиотвепар и походот на Аргонаутите. Главни јунаци биле Кенеј и Пиритој, а многу подоцнежни хероји и членови на угледни семејства потекнувле токму од оваа племе. Според Диодор и Хомеровата „Илијада", предок на Лапити бил Лапит, синот на Аполон и Стилба, брат на кентаурите. Бил оженет со Орсинома, со која ги имал синовите Форбант, Триоп и Перифант.

У уметности
-----------

Најчесто се прикажувани во кентауромахија. Една од најзначајните градби во Алтис, храмот на богот Зевс има мермерни украси, кои помеѓу останатото ја прикажуваат и борбата на Лапитите и Кентаурите во присуство на богот Аполон.

Наводи
------

1. ↑  Роберт Гревс. 1995. Грчки митови. 6. издање. Нолит. Београд.
2. ↑  Цермановић-Кузмановић, А. & Срејовић, Д. 1992. Лексикон религија и митова. Савремена администрација. Београд.
3. ↑  -{Greek Myth Index: Lapithes}- Архивирано на 27 април 2011 г. Посетено на 10. 4. 2013.
4. ↑  Срејовић, Д. 1997. Археолошки лексикон. Савремена администрација. Београд.

Надворешни врски
----------------
Ланец на исхрана во едно езеро во Шведска. Орелот-рибар се храни со штука, која се храни со костреш, а тој со плашица и плашицата со слатководни ракчиња.
**Синџирите** (**ланците**) **на исхрана** во еден екосистем укажуваат на тоа на кое хиерархиско ниво се наоѓа еден организам во исхраната на останатите организми.

Хиерархија во синџирот на исхрана
---------------------------------

Положбата на еден организам во синџирот на исхрана се нарекува хиерархиско ниво. Оваа положба зависи од тоа дали тој организам спаѓа во царството на монерите, габите, протистите, растенијата или животните.

Зелените растенија секогаш го заземаат првото хиерархиско ниво бидејќи тие се производители на храната која ја троши целиот синџир. Второто хиерархиско ниво е резервирано за организмите кои се хранат со растенија - тревојади (хербивори), додека натамошните нивоа припаѓаат на организмите кои се хранат со месо - месојади (карнивори)

Пренесување на енергијата во синџирот на исхрана
------------------------------------------------

Енергијата постојано протекува низ синџирот на исхрана, но секој потрошувач ја користи речиси сета енергија која ќе ја прими во себе со храната. Кога едно тревојадно животно ќе изеде едно растение, тоа ја зело во себе енергијата која растението пак ја земало од Сонцето. Мал дел од таа енергија животното потрошило при респирацијата, додека друг дел, преку храната, оди во желудникот. Истото се случува и кога некој месојад ќе изеде тревојадно или друго месојадно животно. Ова се одвива сè до крајот на синџирот на исхрана.

Губењето на енергијата низ нивоата го означува и крајот на еден синџир на исхрана. Така, ретко кога во четвртото или петтото ниво има енергија за ново, следно ниво. Тоа е причина за создавање на биолошките пирамиди.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85050265
* GND: 4139194-9
* BNF: cb11944114m (податоци)
* NDL: 00575369

 |

 |
Chemical compound
**Молибдинската киселина** се однесува на хидрирани форми на молибден триоксид и сродни видови. Монохидратот (MoO 3 · H 2 O) и дихидратот (MoO 3 · 2H 2 O) тие се добро карактеризирани. Тие се жолти дијамагнетни цврсти материи.

Структура на цврстите материи
-----------------------------

 Дел од еден слој хидрирана молибдинска киселина, MoO 3 ·(H 2 O) 2 .
Цврстите форми на молибдинска киселина се координативни полимери. Монохидратот MoO 3 ·H 2 O се состои од слоеви на октаедрално координирани MoO 5 ·(H 2 O) единици каде што се споделени 4 темиња. Дихидратот (сликата прикажана погоре) ја има истата структура на слојот со „дополнителната" молекула H 2 O меѓу слоевите.

Структура на молибдинска киселина во раствор
--------------------------------------------

Во закиселени водени раствори на молибдинска киселина, се забележува комплексот MoO 3 (H 2 O) 3. Повторно, молибденот прифаќа октаедрална молекуларна геометрија, веројатно со три оксо лиганди и три акуо лиганди .

Солите на молибдинската киселина се нарекуваат молибдати. Тие се појавуваат со додавање на база на раствори на молибдинска киселина.

Апликации
---------

Многу оксиди на молибден се користат како хетерогени катализатори, на пр. за оксидации. Молибдинската киселина и нејзините соли се користат за да се направи реагенсот Фроеде за претпоставена идентификација на алкалоидите.

Поврзано
--------

1. ↑  „C&L Inventory". *echa.europa.eu*.
2. ↑  Wells A.F. (1984) *Structural Inorganic Chemistry* 5th edition Oxford Science Publications ISBN 0-19-855370-6
3. ↑  Krebs, B. (1972). „Die Kristallstruktur von MoO3(H2O)2". *Acta Crystallographica B*. **28** (7): 2222–2231. doi:10.1107/S0567740872005849.
4. ↑  Solution structure of molybdic acid from Raman spectroscopy and DFT analysis, Oyerindea O.F. Week C.L. Anbarb A.D. Spiro T.G. Inorganica Chimica Acta, 361, 4, (2008), 1000-1007, doi:10.1016/j.ica.2007.06.025
**Опис и попис** — единствени методи за извршеното одбирање на архивскиот од документарниот материјал од страна на имателите при што се евидентира архивскиот материјал, што настанал во текот на една година и истиот се попишува комисиски најдоцна до 31 март наредната година. Пред попишувањето и опишувањето на архивскиот материјал комисијата утврдува дали целокупниот архивски материјал е на лице место, потоа материјалот се средува според архивските знаци, а внатре според основните броеви и датуми од деловодникот.

Опис на документот
------------------

Изглед на образецот бр.9
Пописот и описот на архивскиот материјал (Образец бр. 9) е со формат 210x297 мм и ги содржи следните рубрики:

* назив на имателот на архивски материјал;
* година од која потекнува;
* реден број;
* архивски знак и деловоден број на документот/записот;
* опис на документот/записот;
* број на листови
* физичка состојба на материјалот и
* забелешка.

Задолженија
-----------

Пописот и описот на архивскиот материјал се составува најмалку во три примероци од кои еден се доставува до Државниот архив на Република Македонија најдоцна до 31 март, додека другите два примероци се чуваат кај имателот. За да се обезбеди доверливост, архивскиот материјал со степен на класификација се евидентира посебно.
Пописот и описот на архивскиот материјал со степена класификација во рубриката „архивски знак и деловоден број на документот/предметот" содржи кратенка за степенот на класификација.
**Кирил и Методиј** — основно училиште во Свети Николе, Општина Свети Николе. Училиштето е сместено во средишното градско подрачје во Свети Николе. Училиштето е од развиен тип и во него се образуваат ученици од I до IX одделение. Во склоп на училиштето работи и подрачното училиште во Долно Ѓуѓанци каде учат ученици од прво до петто одделение во комбинирана паралелка.

Во сопственост на училиштето е и спортската сала "Цар Самоил "во која се реализираат часовите по физичко образование од основното и средното училиште и од разни спортски клубови.

Историјат
---------

Според архивските податоци училиштето започнува со работа во далечната 1969 година во сега постоечката училишна зграда во кој учеа ученици од петто до осмо одделение.

На ден 29 јуни 1973 година единственото основно училиште во градот со одлука бр.02-1071/14 на Собранието на Општина Свети Николе било поделено на две училишта што го означувале почетокот на работата на ООУ „Кирил и Методиј" со статус на самостојно училиште. Училиштето стартувало со 27 паралелки од кои 12 паралелки во одделенска настава и 13 паралелки во предметна настава и две групи ученици во предшколско образование (забавиште). Вкупниот број на ученици во учебната 1973/74г. изнесувало 784. Во тој период како подрачни училишта гравитирале и училиштата во селата: Долно Ѓуѓанце, Павлешенци и Стањевци со вкупно пет комбинирани паралелки од прво до четврто одделение.

Учество на натпревари
---------------------

Освоени награди
---------------

Државeн натпревар по географија
Ученици од 6то одделение на државниот натпревар по географија :
- Матеј Славевски - II награда,
- Ива Дечков и Меланија Радевска - III награда.
Ученичката Елена Андроникова доби диплома за учество на државен натпревар.

Регионален натпревар по англиски јазик
Јанев Теофил - прво место во категорија петто одделение, Енапрво место во категоријата осмо одделение и Кристина Костова второ место во категоријата шесто одделение ! 

Регионален натпревар по македонски јазик
Ена Славков прва награда од категоријата 8мо одделение и Теона Миткова втора награда од категоријата 9то одделение.

Познати личности кои учеле во ова училиште
------------------------------------------

* Кирил Лазаров
* Филип Лазаров
* Гордана Нацева
* Станка Анастасова
* Николетка Панева
* Валерија Ивановска
* Саша Мицевска
* Анета Ивановска

Познати личности кои предавале во ова училиште
----------------------------------------------

* Кирил Трајковски
* Николетка Панева
* Мица Стефановска
* Зоран Цветковски

|  |  |
| --- | --- |
| Stub icon | *Оваа статија училиште во Македонија е никулец. Можете да помогнете со тоа што ќе ја проширите.** п
* р
* у
 |

Наводи
------

1. ↑  „Регистар на основни училишта". *data.gov.mk*. Посетено на 30.01.2021. Проверете ги датумските вредности во: `|access-date=` (help)
2. ↑  „Постигања на учениците". *ООУ „ КИРИЛ  И  МЕТОДИЈ " -  Свети Николе* (англиски). Посетено на 2022-10-07. no-break space character во `|work=` во положба 13 (help)
**Миодраг Драгичевиќ** (Белград, 1994) е српски филмски, телевизиски и театарски актер.

Животопис
---------

Роден е во 1994 година во Белград. Завршил на спортска гимназија и тренирал кошарка од седум години, но поради неговите здравствени проблеми бил принуден да се откаже од својата спортска кариера. По ова, тој се посветил на глумата и дипломирал на Факултетот за драмски уметности во Белград во класата на професорката Биљана Машиќ. Првата филмска улога ја одигра во 2014 година во краткиот филм *Ноќва срцето ми пати*. На телевизија првата улога ја одигра 2015 година во *Чизмаши*, каде што го точлкува главниот лик *Жика Курјак*. Во оваа улога стекнал голема популарност. По тоа глумел во филмовите *, Изгредници* и *Никој нема* и ТВ Сериите: *Убијците на мојот татко*, *Пет*, *Ургентен центар* , и *Утрото ќе промени се*. Неговата сестра Тамара Драгичевиќ, која што исто така е глумица.

Филмографија
------------

| Филмографија на глумец Миодраг Драгичевиќ | Год. | Име | Улога |
| --- | --- | --- | --- |
| 2010 |
| 2014. | Ноќва срцето ми пати | Пикоп |
| 2015-2016. | Чизмаши | Жика Курјак |
| 2017. | Никој нема | Сергеј |
| 2017. | Изгредници | Станислав |
| 2018. | Пет | Михајло „Мици" |
| 2018. | Убијците на мојот татко | Киза |
| 2018. | Утрото ќе промени се |
| 2018. | Ургентен центар | Практикантот Никола Ристиќ |

Наводи
------

1. ↑  „Миодраг Драгичевић: Крадем занат од Берчека", *Вечерње новости*, 21. новембар 2015.
2. ↑  „Миодраг Драгичевић: Да није било здравствених проблема, постао бих кошаркаш а не глумац", *Хелоу*, 14 март 2018.
3. ↑  „Тамара и Миодраг Драгичевић: Желим да глумимо заједно, од њега много учим", *Блиц*, 6 мај 2017.

Надворешни врски
----------------

* IMDB
**Операцијата Ентебе**, позната уште како **Операција Молња** — вооружена спасувачка операција на израелските специјални единици, одржана на аеродромот Ентебе, Уганда во ноќта на 3 и 4 јули 1976 година. Нејзината цел била ослободување на заложниците кои биле киднапирани од членовите на Фронтот за ослободување на Палестина кои една недела претходно на 27 јуни го киднапирале авионот Ер Франс со 248 патници. Во текот на заложничката драма, евреите од авионот биле однесени во посебна просторија, а 47 неизраелски заложници биле ослободени. Следниот ден, повеќе од стотина неизраелски луѓе исто така биле ослободени, а околу стотина останале како заложници.

Како главен преговарач во операцијата била израелската разузнавачка служба Мосад. Киднаперите се заканиле дека ќе ги убијат заложниците ако нивните барања не бидат исполнети. Оваа закана доведе до планирање на операцијата за спасување

Операцијата се одржала во текот на ноќта. Израелски транспортни авиони со 100 командоси заминале кон Уганда за операцијата за спасување. Операцијата, чие организирање траело една недела била во рок од 90 минути. Во операцијата 102 заложници биле спасени. Пет израелските командоси биле повредени, а еден убиен. Сите киднапери, тројца заложници и 45 војници на Уганда биле убиени, а триесет советски авиони Миг-17 и МиГ-21s кои припаѓале на Уганда биле уништени.. 24 часа подоцна, четвртиот израелски заложник бил убиен од армиските офицери на Уганда.

Операцјата понекогаш се нарекува и Операција Јонатан во спомен на водачот на операцијата Џонатан Нетанјаху којшто бил постар брат на Венјамин Нетанјаху кој подоцна станал премиер на Израел.

Наводи
------

1. ↑  McRaven, Bill. „Tactical Combat Casualty Care – November 2010". *MHS US Department of Defense*. MHS US Department of Defense. Архивирано од изворникот на 2011-05-16. Посетено на 15 July 2011.
2. ↑  Entebbe:
The Most Daring Raid of Israel's Special Forces, The Rosen Publishing Group, 2011, by Simon Dunstan, page 58
3. ↑  HOSTAGES FREED AS ISRAELIS RAID UGANDA AIRPORT; Commandos in 3 Planes Rescue 105-Casualties Unknown Israelis Raid Uganda Airport And Free Hijackers' Hostages
4. ↑  Sol Scharfstein (1 May 1994). *Understanding Israel*. KTAV Publishing House, Inc. стр. 118–. ISBN 978-0-88125-428-0. Посетено на 5 July 2012.
5. ↑  Dunstan, Simon (2009). *Israel's Lighting Strike, The raid on Entebbe 1976*. Osprey Publishing; Osprey Raid Series #2. стр. 24. ISBN 978-1-84603-397-1.
6. ↑  „Mossad took photos, Entebbe Operation was on its way". Ynetnews. 2006. Посетено на 6 July 2009.
7. ↑  Brzoska, Michael; Pearson, Frederic S. *Arms and Warfare: Escalation, De-escalation, and Negotiation*, Univ. of S. Carolina Press (1994) p. 203
8. ↑  *Middle Eastern terrorism*, Mark Ensalaco p. 101 University of Pennsylvania Press, 2007
9. 1 2  „Operation Entebbe". The Knesset at Sixty. Посетено на 4 July 2009.
**Националниот парк Лушан,** наречен и **Геопарк** **Лушан** (упростен кинески: 庐山地质公园; традиционален кинески: 廬山地質公園; пинјин: *Lúshān Dìzhì Gōngyuán / Лушан Дижи Гонѓуан*), исто така наречен **Национален парк Лу Планина** ― национален парк кој се наоѓа во регионот околу планината Лу, Џиуџијанг. Заштитената област од 500 км2 протега од реката Јангцекјанг до сливот на езерото Појанг.

Знаменитости
------------

Природни знаменитости
На територијата на Паркот ги прикажува ефектите на кватарната глацијација, и исклучителни геолошки ѕидови од кватарната доба.

Како резултат на неверојатни пејзажи вклучуваат: Лушан (буквално Лу Планина), други планини и врвови, долини, клисури, геолошки ѕидови, карпести формации, природни пештери и водопади.

Културни знаменитости
Областа, исто така, содржи голем број таоистички и будистички храмови, како и неколку знаменитости на конфуцијанството.

Зачувување
----------

Во 1996 година, Лушан станал Светско наследство наУНЕСКО. Во 2004 година, геопаркот Лушан станал член на Глобалната мрежа за геопаркови.

Паркот е позната посетителка и туристичко привлекувалиште и посвежо летно одредиште.

Поврзано
--------

* Планина Лу - Лу'шан *-* Светско наследство.
* Членови на Светската мрежа за геопаркови на УНЕСКО - СМГ - список на геопаркови.
* Национални паркови на Кина

Надворешни врски
----------------

* Светско наследство на УНЕСКО - Национален парк Лушан
* NationalParkofChina.com: Лу'шан - Националниот парк планината Лу во Кина
* Светска мрежа на национални геопаркови> За СМГ> Список на членови> Геопарк Лушан

29°34′N 115°58′E﻿ / ﻿29.567° СГШ; 115.967° ИГД﻿ / 29.567; 115.967
**Освојувањето на Тунис** од страна на Османлиското Царство се случил на 16 август 1534 година, кога Хајредин Барбароса го освоил градот од страна на тогашниот владетел Хафсид Мули Хасан.

Битката кај Тунис во 1534 година
Во 1533 година, Сулејман I му наредил на Барбароса, кој се наоѓал во Алжир, да дојде во Цариград и заедно со големата припремена флота да отпатува кон нови освојувања. Вкупно 70 галии биле изградени за време на зимата од 1533-1534 година, од страна на робовите кои биле донесени од новите освоени земји. Од нив, околу 1.200 биле христијани.. Така, заедно со овие бродови, Барбароса спровел неколку акции по должината на брегот на денешна Италија, сè додека не се упатил кон Тунис на 16 август 1534 година, успевајќи да му нанесе пораз на локалниот владетел Хафсид Мули Хасан, кој бил под директива на Шпанија.

Во Тунис, Барбароса изградил голема поморска база, која се користела за различни акции и упади во регионот, како и во Малта. Тунис претставувал важна стратешка локација, бидејќи низ него минувал морскиот премин од запад кон исток во Медитеранот.

Во 1535 година, по молба на Мули Хасан, императорот Карло V издал дозвола за нов поход кон Тунис.

Наводи
------

1. ↑  Crowley, p.56
2. ↑  Crowley, p.57

|  |  |
| --- | --- |
| Stub icon | *Оваа статија историјата е никулец. Можете да помогнете со тоа што ќе ја проширите.** п
* р
* у
 |


|  |  |  |  |
| --- | --- | --- | --- |
| 

| Османлиско-хабсбуршки војни |
| --- |
|  |
| Мохачка битка – Унгарска  кампања  – Алжир (1529) – Форментера  – Балкан – Виена (1529) – Малата  војна (1530-52) – Кесег – Корон – Тунис (1534) – Тунис(1535) – Осиек – Превеза – Диу – Кастелнуово – Алборан – Буда  – Алжир (1541) – Ница  – Унгарија (1543) – Аден  – Махдија – Гоцо – Триполи  – Егер – Понца  – Маскат  – Корзика  – Беџаја – Мостаганем – Балеарски острови – Џерба – Оран  – Мерс ел-Кебир – Малта  – Ачех – Сигетвар – Лепанто  – Тунис (1574) – Фез  – Ксар ел-Кебир – Триесетгодишна војна – Керестес – ’рт Килидонија – Свети Готард – Виена (1683) – Мохачка битка (1687) – Сланкамен  – Сента – Петроварадин – Грочка
видете исто:Османлиско-унгарски војниОсманлиско-венецијански војни (појаснување)Австро-венецијански војни (појаснување)Список на градови освоени од Османлиите |

 |